สวัสดีค่ะ หนูอายุ21ตื่นมาตอนเช้าใจสั่นทุกวันเลยค่ะแบบใจสั่นมากๆหายใจไม่คล่อง กลางวันก็ใจสั่นแต่พอทนได้ จะหนักตอนตื่นขึ้นมาตอนเช้ากับก่อนนอน ไม่ค่อยอยากอาหาร กินมื้อนึงอิ่มหลาย ชม.เลยค่ะและไม่เข้าห้องน้ำถ้าไม่กินยาระบายช่วย กินมื้อเย็นตอนบ่าย3 ถึง3ทุ่ม4ทุ่มก็ยังรู้สึกอิ่มมาก ยิ่งรู้สึกอิ่มมากใจก็สั่นมากหายใจไม่เต็มปอด บางคืนนอนไม่หลับเลยค่ะ
สวัสดีค่ะ อาการใจสั่นดังกล่าวมา อาจเกิดจาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-โรคกรดไหลย้อน อาจแสบร้อนกลางอก จุกแน่นคอ สัมพันธ์กับการรับประทานอาหาร2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยกรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบร่วมด้วยการรักษาเน้นที่การปรับพฤติกรรมร่วมกับรับประทานยาลดกรดในกระเพาะภายใต้การดูแลของแพทย์การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหาร งดออกแรงยกของหนักหรือทำกิจกรรมหนักๆไปก่อนหากมีอาการใจสั่นมาก หลังปรับพฤติกรรมและรับประทานยาลดกรดแล้วอาการไม่ทุเลา มีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง ควรรีบไปพบแพทย์